  Виталий Пронин Удмуртилэн Тӧроез Александр Бречалов шаерамы спортэз азинтон сярысь вераськиз Россиысь спортъя министрен Павел Колобковен. П. Колобков но А. Бречалов— Туэ Удмуртия спортэз азинтонлы ог 500 миллион манет басьтӥз. Со выль объектъёсты ӝутонэ кутӥське, - вераз А. Бречалов. - Кылсярысь, али Воткинскын йӧ дворец пуктӥське, куасэн бызьылонъя базаос лэсьтӥсько. Туэ нылпиос пӧлын дзюдоя Европаысь чемпионат ортчоз. Декабре «Ижысь винтовка» биатлонъя ӵошатсконлэсь 50 ар тырмонзэ пусъёмы. П. Колобков ушъяз, Удмуртиын спорт азинске шуыса. 2024-тӥ арозь, ватсаз со, ужпум пуктэмын кунысьтымы 55 процент калыкез таза улонэн эшъяськытыны. Макем тросгес адямиос спортэн выро, сокем золгес будэ улонлэн ӟечлыкез. Сергей Захаров Тускпуктӥз Д. Жаров  